เห็นเพื่อนมากินกันหลายคน เลยอยากมาลองบ้าง อยู่โคราชมันอัดอั้น 5555

ร้านหาไม่ยาก เพราะเราเคยเรียนโรงเรียนแถวๆ นี้อยู่แล้ว
พอดูแผนที่ รู้ว่าร้านอยู่ในซอย เลยเอารถจอดไว้ถนนใหญ่ แล้วเดินเข้ามา

มาถึงสิบโมง ร้านยังไม่แน่นเท่าไหร่ สั่งข้างราดกุ้งกระเทียมให้หลาน ของเราสั่งกะเพราะทะเลรวม แม่สั่งกะเพรากั้ง

ข้าวราดกุ้งกระเทียม (100 บาท) ของหลานมาเสิร์ฟก่อนเลย ก็ยังไม่ค่อยตื่นเต้นเท่าไหร่ ให้กุ้งเยอะพอสมควร หลานกินอิ่ม

กะเพราทะเลรวม (150 บาท) จานนี้เครื่องแน่นมาก ตอนแรกแอบเสียใจที่เค้าไม่ใส่กั้ง แต่พอคนๆ ข้าวดู มีกั้งนอนอยู่ข้างล่าง สองตัว โห ชอบมาก ปกติเป็นคนกินกับเยอะกว่าข้าว จานนี้กินข้าวจนหมดแล้ว ยังมีเนื้อปูให้กินเล่น

กะเพรากั้ง (100 บาท) จานนี้ของแม่ ปกติแม่เป็นคนกินยาก พอๆ กับเราเลย ยากกันคนละแบบ 555 จานนี้แม่ถึงกับชม อร่อยมาก รสจัดดี แม่กินจนหมด

สั่งต้มจืดเต้สหู้หมูสับมาด้วย (50 บาท) อันนี้ก็อร่อยปกติ

น้ำส้มคั้นสด 3 ขวด ขวดละ 25 บาท

กินไปสามคนทั้งหมด 475 บาท อาจจะดูราคาสูงสำหรับร้านอาหารตามสั่ง แต่พอได้มาลองเองแล้วชอบมากๆ เลย 

ปล. ถ้ามาเร็วหน่อยไม่ต้องรอคิวนาน วันนี้เบาๆ ครึ่งชั่วโมง ????????